Dae klarado an ginikanan kan pangaran na Fuji. Igwang saróng teksto gikan sa ika-10 siglo na an titulo iyo an  Istorya kan Namumutol nin Kawayan  na nagsasabi na an pangaran gikan sa  dangan iyo na man sa imahen na   na buminaba gikan sa gilid kan bulkan. Saróng suanoy na etimolohiyang katutubo an nagsasabi na an Fuji gikan hale sa 不二 (dae + duwa) na boot sabihon daeng kapantay o mayong kapantay. Igwa man na nagsasabing itao na gikan ini sa 不尽 (dae + pagal) na boot sabihon dae nagtatapos. Saróng klasikal na iskolar na Hapones kadtong Panahong Edo na an pangaran iyo si Hirata Atsutane, pighulaang gikan an pangaran sa saróng katagâ na boot sabihon "saróng bukid na minatindog arog kan saróng talinga (ho) kan saróng tinanom na bagas". Saróng misyonarong Briton na si John Batchelor (1854–1944) na nagsasabi na hale an pangaran sa taramon gikan sa Ainu na boot sabihon 'kalayo' (fuchi) kan kagurangnang kalayo (Kamui Fuchi) na dae pig-uyunan kan saróng lingguwistikong Hapones na si Kyōsuke Kindaichi (1882–1971) sa mga harigi kan pagbubuong ponetiko (pag-ribay kan tanog). Pigtutukdo na an huchi na boot sabihon 'gurang na babaye' asin ape na an taramon para sa 'kalayo', ape huchi kamuy bilan an kagurangnan kan kalayo. Sa pagsaligsig sa pagwawarak kan mga ngaran kan mga lugar na nag-iiba nin fuji bilan parte nagsasabi na an ginikanan kan taramon na fuji nasa mga tataramon kan mga Yamato asin bako sa mga Ainu. Saróng toponimistang Hapones na si Kanji Kagami, nagsabi na an pangaran igwang parehas na pinaggikanan sa mga katagâ o taramon arog kan 'wisteria' (fuji) asin 'bahaghari' (niji, alagad igwang alternatibong katagâ na fuji), asin gikan  sa "halaba dangan magayonong korte na gilid" kan nasabing bukid.